NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-4639/2025-17

**781a**

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k výskytu slintačky a krívačky na území Slovenskej republiky** (tlač 781)

**­­­­­­­­­­­­­­­­­­­­­­­­­­­­**

Predseda Národnej rady Slovenskej republiky rozhodnutím č. 810 z 26. mája 2025 pridelil **návrh** **skupiny poslancov Národnej rady Slovenskej republiky na prijatie uznesenia Národnej rady Slovenskej republiky k výskytu slintačky a krívačky na území Slovenskej republiky** (tlač 781) na prerokovanie Výboru Národnej rady Slovenskej republiky pre pôdohospodárstvo a životné prostredie a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredie ***prerokoval*** **návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k výskytu slintačky a krívačky na území Slovenskej republiky** dňa 27. mája 2025.

Výbor k predloženému návrhu na prijatie uznesenia **neprijal platné uznesenie**, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Spravodajcom výboru je určený pán poslanec **Marián Čaučík**, ktorý predkladá predmetnú informáciu a bude navrhovať ďalší postup.

 Súčasťou informácie je návrh uznesenia Národnej rady Slovenskej republiky.

Ivan **Š E V ČÍ K,** v. r.

predseda

Výbor NR SR pre pôdohospodárstvo a životné prostredie

**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo:

**Návrh**

**UZNESENIE**

**NÁRODNEJ RADY SLOVENSKEJ REPUBLIKY**

**z .......... 2025**

**k výskytu slintačky a krívačky na území Slovenskej republiky**

**Národná rada Slovenskej republiky**

vzhľadom na niekoľkokrát potvrdený výskyt vírusového ochorenia slintačky a krívačky u hovädzieho dobytka, oviec, kôz, ošípaných a iných párnokopytníkov vrátane farmovej zveri na území Slovenskej republiky

**žiada,**

vládu Slovenskej republiky, aby predložila Národnej rade Slovenskej republiky harmonogram opatrení v súvislosti s výskytom slintačky a krívačky na území Slovenskej republiky do 5 dní odo dňa prijatia tohto uznesenia.